.

 **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

 **ΓΙΑ ΑΣΚΗΣΗ ΥΠΟΨΗΦΙΩΝ ΔΙΚΗΓΟΡΩΝ ΣΤΟ ΥΠΟΥΡΓΕΙΟ ΔΙΚΑΙΟΣΥΝΗΣ**

 Έχοντας υπόψη: α) τη διάταξη του άρθρου 13 του ν.4194/2013 *«Κώδικας Δικηγόρων»* (Α΄ 208), όπως τροποποιήθηκε με το άρθρο 3 του ν.4745/2020, β) την 16992/6-2-2017 κοινή απόφαση του Υπουργού Δικαιοσύνης, Δ.Α.Δ και του Αναπληρωτή Υπουργού Οικονομικών: *«Άσκηση υποψήφιων δικηγόρων στο Υπουργείο Δικαιοσύνης, Διαφάνειας και Ανθρωπίνων Δικαιωμάτων»* (Β΄ 766*)* όπως τροποποιήθηκε και ισχύει.

 **Κ α λ ο ύ μ ε**

 Τους υποψήφιους δικηγόρους, που επιθυμούν να πραγματοποιήσουν την άσκησή τους στην Κεντρική Υπηρεσία του Υπουργείου Δικαιοσύνης, χρονικής διάρκειας 18 μηνών ή μέρος αυτής,να υποβάλουν τη συνημμένη αίτηση έως και την Παρασκευή **5 Νοεμβρίου** **2021** στο e-mail:pliampoti@justice.gov.gr, για την κάλυψη τριών (3) θέσεων

 Η μηνιαία αποζημίωση ανέρχεται σε εξακόσια (600) ευρώ, ποσό που υπόκειται μόνο σε παρακράτηση φόρου εισοδήματος.

Σε περίπτωση που ο αριθμός των αιτήσεων υπερβαίνει τις διαθέσιμες θέσεις, θα πραγματοποιηθεί δημόσια κλήρωση σε αίθουσα της Κεντρικής Υπηρεσίας του ιδίου Υπουργείου (Λ. Μεσογείων 96 - Αθήνα, 2ος όροφος), την Δευτέρα 8 Νοεμβρίου 2021 και ώρα 11:00 π.μ.

 Στην εν λόγω διαδικασία, στην οποία μπορούν να παρευρεθούν όσοι από τους υποψήφιους επιθυμούν εφόσον το επιτρέπουν οι υφιστάμενες συνθήκες, θα κληρωθούν επίσης επιλαχόντες για αναπλήρωση τυχόν θέσεων που θα κενωθούν.

 Αθήνα, 25 Οκτωβρίου 2021